wannaphong/clean_thaiwikipedia huggingface dataset:
# หม่อมหลวงภาสันต์ สวัสดิวัตน์
หม่อมหลวงภาสันต์ สวัสดิวัตน์ (เกิด 22 กุมภาพันธ์ พ.ศ. 2508) ชื่อเล่น อิงค์ หรือนามปากกาที่รู้จักกัน คือ ปิ่นโตเถาเล็ก เป็นผู้เชี่ยวชาญในการทำอาหาร เป็นบุตรของหม่อมราชวงศ์ถนัดศรี สวัสดิวัตน์และเป็นนัดดา (หลานปู่) ในหม่อมเจ้าเฉลิมศรีสวัสดิวัตน์ สวัสดิวัตน์ พระโอรสองค์ใหญ่ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ปัจจุบันเป็นกรรมการในรายการมาสเตอร์เชฟไทยแลนด์, มาสเตอร์เชฟจูเนียร์ไทยแลนด์ และประธานสถาบันของรายการเชฟกระทะเหล็ก ประเทศไทย

 ประวัติ 
หม่อมหลวงภาสันต์ สวัสดิวัตน์ เกิดวันที่ 22 กุมภาพันธ์ พ.ศ. 2508 เป็นบุตรชายของ หม่อมราชวงศ์ถนัดศรี สวัสดิวัตน์ กับนางโรจนา สวัสดิวัตน์ ณ อยุธยา มีพี่ชายต่างมารดาซึ่งเป็นที่รู้จัก คือ หม่อมหลวงศิริเฉลิม สวัสดิวัตน์ หรือนามปากกา คือ หมึกแดง

หม่อมหลวงภาสันต์สำเร็จการศึกษามัธยมศึกษาจากโรงเรียนจิตรลดา, ระดับปริญญาตรี สาขาวิทยาศาสตร์และเทคโนโลยีการอาหาร คณะอุตสาหกรรมเกษตร มหาวิทยาลัยเกษตรศาสตร์ (เกียรตินิยมอันดับหนึ่ง) และระดับปริญญาโท หลักสูตรบริหารธุรกิจ สาขาการเงินและการลงทุน จากมหาวิทยาลัยจอร์จวอชิงตัน

หลังจากกลับมายังประเทศไทย และในปี พ.ศ. 2534 เริ่มทำงานในตำแหน่งผู้จัดการฝ่ายบัญชีและการเงิน บริษัท ประกิต แอนด์ แอสโซซิเอทส์ จำกัด ต่อมาในปี พ.ศ. 2535 - 2536 ได้ร่วมงานกับ บริษัท พรอคเตอร์ แอนด์แกมเบิล ประเทศไทย จำกัด (พีแอนด์จี) ดูแลการวิจัยและวิเคราะห์การตลาดให้กับสินค้าวิสเปอร์และผ้าอ้อมแพมเพอร์ส จากนั้นได้ทำงานที่บริษัท คลอสเตอร์ (ประเทศไทย) จำกัด ผู้จัดจำหน่ายเบียร์คลอสเตอร์ ในปี พ.ศ. 2536 - 2543 ก่อนที่ในปี พ.ศ. 2538 จะก้าวขึ้นเป็นผู้จัดการทั่วไปและรองกรรมการผู้จัดการ บริษัท ธรณีพิพัฒน์ จำกัด ผู้ผลิตน้ำแร่ออรา

หม่อมหลวงภาสันต์ได้รับอิทธิพลด้านอาหารจากบิดาตั้งแต่สมัยเด็ก ซึ่งในช่วงแรกเขาชอบการค้าขาย แต่บิดาต้องการให้เขาเป็นแพทย์ เขาจึงเลือกเส้นทางตรงกลาง โดยศึกษาในคณะดังกล่าว ที่เกี่ยวกับการถนอม แปรรูป และควบคุมคุณภาพอาหาร ทำให้ได้ทั้งการค้าขายและการชิมในเวลาเดียวกัน ซึ่งการชิมอาหารนั้นก็เป็นสิ่งที่เขาชอบเช่นกัน เนื่องจากในสมัยเด็ก บิดามักจะพาเขาไปกินอาหารหลากหลายรูปแบบและหลากหลายสัญชาติ ซึ่งบิดามักจะบอกเสมอว่าวันนี้หิ้วปิ่นโตเถาเล็กไปด้วย จึงเป็นที่มาของการตั้งฉายาให้เขาว่า "ปิ่นโตเถาเล็ก" ที่ต่อมากลายเป็นนามปากกาในหนังสือของเขา ส่วนเวลาต่อมาเขาเองก็ได้ศึกษาเรื่องราวเกี่ยวกับอาหารเพิ่มเติมเป็นจำนวนมาก

ชีวิตครอบครัวสมรสกับนางศิริยา สวัสดิวัตน์ ณ อยุธยา (ศิริยา	ต.สุวรรณ) มีธิดา 2 คน คือ  น.ส.อรดา สวัสดิวัตน์ ณ อยุธยา (ออง) และ น.ส.ภิรดา สวัสดิวัตน์ ณ อยุธยา (ตินต้า)

 ผลงาน 
 คณะกรรมการตัดสิน 
 ครัวตัวเอ้
 มาสเตอร์เชฟไทยแลนด์
 มาสเตอร์เชฟจูเนียร์ไทยแลนด์
 ศึกค้นหาเชฟกระทะเหล็ก
 เชฟกระทะเหล็ก ประเทศไทย (ควบตำแหน่งประธานสถาบันตั้งแต่ 18 มิถุนายน พ.ศ. 2565)
 Bid Coin Chef สุดยอดเชฟหักเหลี่ยมโหด

 ลำดับสาแหรก
# 14 เฮอร์คิวลีส บี
14 เฮอร์คิวลีส บี  หรือเรียกอีกชื่อหนึ่งว่า 14 เฮอร์ บี  เป็นดาวเคราะห์นอกระบบที่อยู่ห่างจากโลกประมาณ 59 ปีแสง โคจรอยู่รอบดาวฤกษ์14 เฮอร์คิวลีส ที่มีมวลซึ่งแนวโน้มว่าจะทำให้โลกของดาวเคราะห์คล้ายดาวพฤหัสบดีประมาณขนาดเดียวกันเป็นดาวพฤหัสบดี แต่มีขนาดใหญ่
# โทรทัศน์ในสหรัฐ
สถานีโทรทัศน์ในสหรัฐอเมริกา ประกอบไปด้วย
 Network คือ แม่ข่ายสถานีหลักซึ่งทำหน้าที่สร้างรายการและบริหารในด้านภาพรวมและจัดได้ว่าเป็นสถานีโทรทัศน์ 6 ช่องหลักของประเทศประกอบไปด้วย CBS, FOX, ABC, NBC, The CW , MyNetworkTV และอีก 1 ช่องสาธารณะ คือ PBS
 Affiliate คือ สถานีย่อยที่ยึดกับแม่ข่ายสถานีหลัก
 Syndication คือ สถานีท้องถิ่นที่จะจัดตารางรายการและฉายกันเองตามความเหมาะสม โดยไม่ยึดติดกับสถานีหลักใดๆ ทั้งสิ้น

ระบบฟรีทีวีของอเมริกามีความเป็นอิสระสูงมาก สถานีแต่ละแห่งในแต่ละเมืองจะบริหาร ดำเนินงานกันเองเป็นเจ้าของเองโดยไม่ขึ้นกับใคร จัดผังรายการเองหรือสร้างรายการเองเพื่อให้เหมาะกับท้องถิ่นนั้นๆ แต่เมื่อสถานีท้องถิ่นนั้นๆ เป็น Affiliate กับ Network ก็จะสามารถเอารายการของ Network มาฉายได้ ตัวอย่างเช่น สถานี KTVU เป็นช่อง 2 ที่แคลิฟอร์เนีย, สถานี WNYW เป็นช่อง 5 ที่นิวยอร์ก, สถานี KDFW เป็นช่อง 4 ที่ดัลลัส ซึ่งที่ยกตัวอย่างมากนั้น ทั้งหมดเป็นอิสระต่อกัน เจ้าของเป็นคนละคนแต่ทั้งหมดถือว่าเป็น Affiliate ของ FOX และฉายรายการของ FOX แต่ไม่ได้หมายความว่า FOX เป็นเจ้าของสถานีท้องถิ่นนั้นๆ เมื่อถึงเวลา Primetime ก็จะออกอากาศตามเวลาท้องถิ่น เช่น Glee ซึ่งฉาย 8/7c ก็ต้องเปิด KTVU เป็นช่อง 2 ที่แคลิฟอร์เนีย 17:00, WNYW ช่อง 5 ที่นิวยอร์ก 20:00, KDFW ช่อง 4 ที่เท็กซัค 19:00 ตามเวลาท้องถิ่น (ซึ่ง 2 โซนนี้ฉายพร้อมกัน) ส่วนทางฝั่งตะวันตกจะได้ดูช้ากว่า 2-3 ชั่วโมง ตามเวลาท้องถิ่น ดังนั้น Primetime จึงจัดตามเวลาท้องถิ่น ยกเว้นพวกรายการถ่ายทอดสดจะยึดเวลา Primetime ตามฝั่งตะวันออกเสมอ
# เม็ดเลือดแดงเข้มข้น
เม็ดเลือดแดงเข้มข้น  เป็นส่วนหนึ่งของเลือดที่ได้จากการปั่นแยกส่วนเม็ดเลือดแดงออกจากน้ำเลือด ใช้ประโยชน์ในการถ่ายเลือด ส่วนใหญ่ใช้รักษาผู้ป่วยภาวะเลือดจางที่มีอาการของภาวะเลือดจาง หรือมีเลือดจางมาก ระดับฮีโมโกลบินน้อยกว่า 7-8 g/dL การให้เม็ดเลือดแดงเข้มข้นหนึ่งยูนิตกับผู้ใหญ่จะทำให้ผู้รับเลือดมีระดับฮีโมโกลบินเพิ่มขึ้นประมาณ 1 g/dL ผู้ป่วยบางรายอาจต้องได้รับเลือดหลายครั้ง เช่น ผู้ป่วยมะเร็งที่อยู่ระหว่างการรักษาด้วยยาเคมีบำบัด หรือผู้ป่วยโรคฮีโมโกลบินผิดปกติ (เช่นโรคทาลัสซีเมีย) โดยทั่วไปแล้วก่อนการให้เลือดจะต้องมีการตรวจข้ามกัน (cross match) ก่อนเสมอ การให้เลือดทำได้โดยการให้ทางหลอดเลือดดำ
# อาการหายใจลำบาก
อาการหายใจลำบากหรืออาการหอบ  เป็นอาการที่ผู้ป่วยรู้สึกว่าหายใจได้ไม่เพียงพอต่อความต้องการ นิยามโดยสมาคมโรคทรวงอกแห่งประเทศสหรัฐอเมริกากล่าวถึงอาการหายใจลำบากไว้ว่าหมายถึง "ประสบการณ์โดยอัตวิสัยที่คนผู้หนึ่งหายใจไม่สะดวก เป็นความรู้สึกที่วัดไม่ได้ ซึ่งมีความรุนแรงหลายระดับ" และแนะนำให้ผู้ที่ตรวจรักษาผู้ป่วยที่มีอาการหายใจลำบาก ประเมินความรุนแรงของความรู้สึกที่ว่านี้ ระดับของความลำบากที่ปรากฎ และผลกระทบที่มีต่อกิจกรรมในการใช้ชีวิตประจำวัน ความรู้สึกหายใจลำบากนี้มีหลายแบบ (เชิงคุณภาพ) เช่น รู้สึกว่าต้องใช้แรงมากในการหายใจ รู้สึกแน่นอยู่ในอก หรือรู้สึกหิวอากาศ หายใจไม่เพียงพอต่อความต้องการ เป็นต้น

อาการหายใจลำบากเป็นอาการปกติของการออกกำลังกายอย่างหนัก แต่หากเกิดขึ้นในขณะที่ไม่ได้ออกกำลังกาย หรือออกแรงเพียงเล็กน้อย จะถือเป็นความผิดปกติ โรคที่เป็นสาเหตุมีอยู่หลายอย่าง เช่น โรคหืด ปอดอักเสบ หัวใจขาดเลือด โรคเนื้อปอด หัวใจวาย ปอดอุดกั้นเรื้อรัง หรือโรคทางจิตใจ เช่น โรคแพนิก โรควิตกกังวล เป็นต้น การรักษาอาการหายใจลำบากมีหลายวิธี ขึ้นอยู่กับโรคที่เป็นสาเหตุ
อ้างอิง

แหล่งข้อมูลอื่น
Shortness Of Breath (Dyspnea)StatPearls
หมวดหมู่:อาการและอาการแสดงที่เกี่ยวกับระบบหายใจ
หมวดหมู่:การหายใจผิดปกติ
# กัสเตเลา (รัฐเซอารา)
สนามกีฬาปลาซีดู อาเดรัลดู กัสเตลู  หรือรู้จักกันในชื่อ กัสเตเลา  และ ฌีกังชีดาโบอาวิสตา  เป็นสนามฟุตบอลที่เปิดใช้งานเมื่อวันที่ 11 พฤศจิกายน พ.ศ. 2516 ตั้งอยู่ในเมืองโฟร์ตาเลซา รัฐเซอารา ประเทศบราซิล สามารถจุผู้ชมได้ 60,326 คน โดยสนามนี้ รัฐเซอาราเป็นเจ้าของและผู้รับผิดชอบ และเป็นสนามเหย้าของสโมสรฟุตบอลเซอารา, โฟร์ตาเลซาเอสปอร์ชีกลูบี และเฟอร์รูวีอาเรียวแอตเลตีกูกลูเบ ตั้งชื่อเพื่อเป็นเกียรติแก่ปลาซีดู อาเดรัลดู กัสเตลู ผู้ว่าการรัฐเซอาราตั้งแต่วันที่ 12 กันยายน พ.ศ. 2509 ถึง 15 มีนาคม พ.ศ. 2514 และเป็นหนึ่งในผู้ผลักดันให้มีการก่อสร้างสนามแห่งนี้
# ยูเอฟซี 100
ยูเอฟซี 100  เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 11 กรกฎาคม ค.ศ. 2009 ที่สนามแมนดาเลย์เบย์อีเวนท์เซ็นเตอร์ ในเมืองParadise ,รัฐเนวาดา, สหรัฐอเมริกา

ผลการแข่งขัน
# พหุนามฟีโบนัชชี
พหุนามฟีโบนัชชี  คือลำดับพหุนาม (polynomial sequence) ซึ่งสามารถเรียกได้ว่าเป็นรูปแบบทั่วไปของจำนวนฟีโบนัชชี (Fibonacci number) และพหุนามที่สร้างจากรูปแบบเดียวกันนี้แต่ด้วยจำนวนลูคัส (Lucas number) นั้นเรียกว่าพหุนามลูคัส (Lucas polynomial)

 นิยาม 
พหุนามฟีโบนัชชีนิยามโดยความสัมพันธ์เวียนเกิด (recurrence relation) :Benjamin & Quinn p. 141

 

โดยจะเห็นได้ว่าพจน์แรก ๆ ของพหุนามฟีโบนัชชีคือ:
 
 
 
 
 
 
 

พหุนามลูคัสก็ได้นำความสัมพันธ์เวียนเกิดเดียวกันกับพหุนามฟีโบนัชชีเพียงแต่ได้เริ่มต้นด้วยค่าที่แตกต่างกันออกไปดังที่แสดงต่อไปนี้ :Benjamin & Quinn p. 142
 

โดยจะเห็นได้ว่าพจน์แรก ๆ ของพหุนามลูคัสคือ:

 
 
 
 
 
 
 

เราสามารถได้จำนานฟีโบนัชชีและจำนวนลูคัสจากการแทนค่าให้  จำนวนเพล (Pell number) ก็สามารถได้จากการคำนวณพจน์  ที่  โดยที่ ดีกรีของ  คือ  และดีกรีของ  คือ 

ฟังก์ชันก่อกำเนิดสามัญ (ordinary generating function) สำหรับลำดับคือ :

 
 

พหุนามดังกล่าวทั้งสองสามารถเขียนให้อยู่ในรูปของลำดับลูคัส (Lucas sequence)

 
 

 เอกลักษณ์ 

เนื่องจากพหุนามฟีโบนัชชีนั้นเป็นกรณีย่อยของลำดับลูคัส ดังนั้นพหุนามฟีโบนัชชีจึงมีเอกลักษณ์เหมือนลำดับลูคัสดังต่อไปนี้

ในขั้นแรกเรากำหนดนิยามให้แก่ดัชนีที่เป็นลบก่อน (negative indice) ในกรณีคือ  โดยนิยามว่า Springer
 
และมีเอกลักษณ์อื่นอีกที่ตามมา:
 
 
 
 

โดยที่รูปแบบปิด (Closed form expression) ของ  จะคล้ายกับสูตรของบิเน็ท (Binet's formula) :
 
เมื่อ
 
เป็นผลตอบ  ที่ได้จากสมการ
 

 มุมมองจากคณิตศาสตร์เชิงการจัด 
thumb|right|360px|ค่าสัมประสิทธิ์ของพหุนามฟีโบนัชชีสามารถหากได้จากสามเหลี่ยมปาสกาล ตามเส้นทแยงสีแดงดังรูป และผลบวกของค่าค่าสัมประสิทธิ์ดังกล่าวคือจำนวนฟีโบนัชชีนั้นเอง
ถ้าให้ F (n, k) คือค่าสัมประสิทธิ์ xk ใน Fn (x) เราจะเขียน  ใหม่ได้ว่า
 
นั้นก็คือว่า F (n, k) คือจำนวนวิธีที่สีเหลี่ยมขนาด (n−1) × 1 จะถูกเติมเต็มได้โดยสี่เหลี่ยมขนาด 2 × 1 และสี่เหลี่ยมขนาด 1 × 1 และโดยมีเงื่อนไขว่าให้ใช้สี่เหลี่ยมขนาด 1 × 1  จำนวน k อันเท่านั้น  ซึ่งนั้นก็หมายความว่า ประพจน์ที่กล่าวมาก่อนหน้านี้สมมูลกันกับการที่มองว่า F (n, k) เป็นจำนวนวิธีในการเขียน n−1 ในรูปของการประกอบของการบวก (Composition) ที่เกี่ยวข้องกับการบวกกันระหว่างเลข 1 และ 2 โดยที่กำหนดว่าเลข 1 นั้นจะต้องถูกใช้ในการประกอบการบวกเพียงแค่ k ครั้งเท่านั้น 

ตัวอย่างเช่น กรณี F (6, 3) = 4 เราจะเห็นได้ว่า 6-1 = 5 สามารถเขียนโดยใช้เลข 2 และ 1 ได้ใน F (6, 3) = 4 วิธี นั้นคือ 1+1+1+2, 1+1+2+1, 1+2+1+1, 2+1+1+1 (จำนวนครั้งที่การประกอบการบวกที่มีเพียง 1 และ 2 ถูกนำมาใช้ประกอบการบวก และภายใต้เงื่อนไขที่ว่า 1 ถูกนำมาใช้ 3 ตัว นั้นมี 4 วิธี) หรือกล่าวในอีกทางหนึ่งว่า F (n, k) นั้นก็คือ สัมประสิทธิ์ทวินาม (binomial coefficient) ที่มีความสัมพันธ์ดังนี้

 

เมื่อ n และ k คือ ภาวะคู่หรือคี่ที่อยู่ตรงข้ามกัน (opposite parity) และนั้นนำไปสู่การใช้สามเหลี่ยมปาสกาล ในการหาค่าสัมประสิทธิ์ของพหุนามฟีโบนัชชีดังที่แสดงในรูปด้านซ้ายมือ
# ภาษามโร
ภาษามโร (Mro language) มีผู้พูดในพม่าทั้งสิ้น 138,000 คน (พ.ศ. 2543) ในรัฐยะไข่ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน รากศัพท์ประมาณ 13% ใกล้เคียงกับภาษามรูที่มีผู้ใช้ในพม่าและบังกลาเทศ มีการแปลไบเบิลเป็นภาษานี้ใน พ.ศ. 2550
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

มโร
# ภาษาเซนทัง
ภาษาเซนทัง (Senthang language) หรือภาษาเซมทัง มีผู้พูดในพม่าทั้งสิ้น 32,000 คน ใน พ.ศ. 2550 ในบริเวณทิวขาชีนและฮ่าค่า จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

เซนทัง
# ภาษาตอว์
ภาษาตอว์ (Tawr language) หรือ ภาษาตอร์ มีผู้พูดในพม่าทั้งสิ้น 700 คน ใน พ.ศ. 2539 พบในบริเวณพะล่าน ฮ่าค่า และทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
# นะญีบ มะห์ฟูซ
นะญีบ มะห์ฟูซ หรือ นะกีบ มะห์ฟูซ (11 ธันวาคม ค.ศ. 1911 - 30 สิงหาคม ค.ศ. 2006) เป็นนักเขียนชาวอียิปต์ที่ได้รับรางวัลโนเบลสาขาวรรณกรรมในปี ค.ศ. 1988 เขาได้รับการยกย่องว่าเป็นหนึ่งในนักเขียนร่วมสมัยรุ่นแรก (ร่วมกับเตาฟีก อัลฮะกีม) ในแวดวงวรรณคดีอาหรับที่เป็นผู้ริเริ่มและพัฒนางานเขียนแนวอัตถิภาวนิยม ตลอดระยะเวลา 70 ปีที่เป็นนักเขียน เขาได้ตีพิพม์นิยาย 34 เรื่อง เรื่องสั้นกว่า 350 เรื่อง บทละครและภาพยนตร์หลายสิบเรื่อง ผลงานของเขามากมายได้รับการถ่ายทอดเป็นภาพยนตร์ทั้งของอียิปต์และของต่างประเทศ
# มอลีแยร์
ฌ็อง-บาติสต์ ปอเกอแล็ง (,) หรือชื่อที่ใช้ในการแสดงว่า มอลีแยร์ (, ; รับศีล 15 มกราคม ค.ศ. 1622 – 17 กุมภาพันธ์ ค.ศ. 1673) เป็นนักเขียนบทละครและนักแสดงชาวฝรั่งเศสที่ได้รับการยกย่องให้เป็นหนึ่งในบรมครูด้านสุขนาฏกรรมที่ยิ่งใหญ่ที่สุดในแวดวงวรรณคดีตะวันตกHartnoll, p. 554. "Author of some of the finest comedies in the history of the theater", and Roy, p. 756. "...one of the theatre's greatest comic artists". เขาสร้างอิทธิพลเยอะมากจนทำให้บางครั้งมีผู้เรียกภาษาฝรั่งเศสเป็น "ภาษาของมอลีแยร์"

ในบรรดาผลงานของเขาทั้งหมด ผลงานที่เป็นที่รู้จักคือ Le Misanthrope ("ผู้เกลียดชังมนุษย์"), L'École des Femmes ("โรงเรียนสำหรับภรรยา"), Tartuffe ou L'Imposteur ("ตาร์ตุฟหรือผู้แอบอ้าง"), L'Avare ("คนตระหนี่"), Le Malade Imaginaire ("ผู้ป่วยโรคอุปาทาน") และ Le Bourgeois Gentilhomme ("สุภาพบุรุษชนชั้นกลาง")
# โทนี โครส
โทนี โครส (, ; เกิด 4 มกราคม ค.ศ. 1990) เป็นอดีตนักฟุตบอลอาชีพชาวเยอรมนี เคยลงเล่นในตำแหน่งกองกลาง ให้กับไบเอิร์นมิวนิก, ไบเออร์ 04 เลเวอร์คูเซิน และเรอัลมาดริด โดยส่วนใหญ่ โครส จะลงเล่นในตำแหน่งกองกลางตัวกลาง นอกจากนี้ ยังสามารถปรับไปลงเล่นในตำแหน่งดีพไลอิงเพลย์เมกเกอร์ได้ เขาเป็นที่รู้จักในด้านวิสัยทัศน์ การผ่านบอล ความคิดสร้างสรรค์ การเปิดบอลโด่ง และเซต-พีซ เมื่อวันที่ 21 พฤษภาคม ค.ศ. 2024 โครสประกาศว่าเขาจะเลิกเล่นให้กับสโมสรและฟุตบอลระดับนานาชาติหลังยูโร 2024 ในเกมลาลิกานัดสุดท้ายที่สนามกีฬาซานเตียโก เบร์นาเบว เมื่อวันที่ 25 พฤษภาคม ค.ศ. 2024 เขาลงเล่นโดยเสมอกับเรอัลเบติสแบบไร้สกอร์ ซึ่งเขาได้รับเกียรติยศและการปรบมือให้ทั้งสนามต่อมาเขาได้ถูกเปลี่ยนตัวออกจากสนามในนาทีที่ 86

 สถิติอาชีพ 
 สโมสร 
+ จำนวนการลงเล่นและประตู แบ่งตามสโมสร ฤดูกาล และรายการแข่งขันสโมสรฤดูกาลลีกถ้วยแห่งชาติยุโรปอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตู ไบเอิร์นมิวนิก 22007–08Regionalliga Süd123———1232008–093. Liga11———11รวม134———134 ไบเอิร์นมิวนิก2007–08บุนเดิสลีกา1202061—2012008–09บุนเดิสลีกา701110—912010–11บุนเดิสลีกา2713171—3732011–12บุนเดิสลีกา31461142—5172012–13บุนเดิสลีกา2463093103792013–14บุนเดิสลีกา2926112140514รวม130132144985020525ไบเออร์ เลเวอร์คูเซิน (ยืม)2008–09บุนเดิสลีกา10130——1312009–10บุนเดิสลีกา33920——359รวม431050——4810เรอัลมาดริด2014–15ลาลิกา36220120505522015–16ลาลิกา32100120—4412016–17ลาลิกา29350121204842017–18ลาลิกา27500120404352018–19ลาลิกา2804081304312019–20ลาลิกา3542061214562020–21ลาลิกา28310120104232021–22ลาลิกา28130122204532022–23ลาลิกา30250120505222023–24ลาลิกา3311012020481รวม30622230110526146528รวมทั้งหมด492494941591331173167

 ทีมชาติ 
+ จำนวนการลงเล่นและประตู แบ่งตามทีมชาติและปีทีมชาติปีลงเล่นประตูเยอรมนี201013020111122012102201371201416420155020161232017602018112201953202050202150202200202300202480รวม11417

 รางวัลเกียรติยศ 
ไบเอิร์นมิวนิก
 บุนเดิสลีกา: 2007–08, 2012–13, 2013–14
 เดเอ็ฟเบ-โพคาล: 2007–08, 2012–13, 2013–14
 เดเอ็ฟเบ-ลีกาโพคาล: 2007
 เดเอฟเอล-ซูเปอร์คัพ: 2010, 2012
 ยูฟ่าแชมเปียนส์ลีก: 2012–13
 ยูฟ่าซูเปอร์คัพ: 2013
 ฟุตบอลชิงแชมป์สโมสรโลก: 2013

เรอัลมาดริด
 ยูฟ่าซูเปอร์คัพ: 2014, 2017, 2022
 ฟุตบอลชิงแชมป์สโมสรโลก: 2014, 2016, 2017, 2018, 2022
 ยูฟ่าแชมเปียนส์ลีก :  2015–16, 2016–17, 2017–18, 2021–22, 2023–24
 ลาลิกา : 2016–17, 2019–2020, 2021–2022, 2023–2024
 ซูเปร์โกปาเดเอสปัญญา : 2017

ทีมชาติเยอรมนี
 ฟุตบอลโลก: 2014
# ดัตช์ แมนเทล
เวย์น เมอริซ เควน (Wayne Maurice Keown; 29 พฤศจิกายน ค.ศ. 1949) เป็นผู้จัดการและอดีตนักมวยปล้ำอาชีพชาวอเมริกันในชื่อที่รู้จักกันดี เซบ โคลเตอร์ (Zeb Colter) หรือชื่อเดิม ดัตช์ แมนเทล (Dutch Mantel) อดีตนักมวยปล้ำและผู้จัดการส่วนตัวสังกัดWWE เป็นอดีตผู้จัดการให้กับเดอะเรียลอเมริกันส์ (แจ็ก สแวกเกอร์ และซีซาโร) และอัลเบร์โต เดล รีโอ ปัจจุบันได้ออกจาก WWE แล้ว

ผลงานแสดง
เว็บซีรีส์
 ปี รายการ รับบท หมายเหตุ 2014-2015 The JBL and Renee Show Himself series regular 

แชมป์และความสำเร็จ
Dyersburg Championship Wrestling
DCW Heavyweight Championship (1 time)

Georgia Championship Wrestling
NWA Georgia Junior Heavyweight Championship (1 time)

Hoosier Pro Wrestling
HPW Heavyweight Championship (1 time)

Mid-South Wrestling Association
Mid-South Television Championship (1 time)

Mid-South Wrestling Association (Tennessee)
MSWA Tennessee Heavyweight Championship (1 time)

NWA Mid-America / Continental Wrestling Association
AWA Southern Heavyweight Championship (5 times)
AWA Southern Tag Team Championship (3 times) – with Bill Dundee (1), Koko Ware (1) and Tommy Rich (1)
CWA Heavyweight Championship (3 times)
CWA International Heavyweight Championship (2 times)
CWA World Tag Team Championship (2 times) – with Austin Idol
NWA Mid-America Heavyweight Championship (12 times)
NWA Mid-America Tag Team Championship (2 times) – with Gypsy Joe (1) and Ken Lucas (1)
NWA Mid-America Television Championship (1 time)
NWA Southern Tag Team Championship (Mid-America version) (1 time) – with David Schultz
NWA Tennessee Tag Team Championship (2 times) – with John Foley
NWA United States Tag Team Championship (Mid-America version) (1 time) - with John Foley

NWA Southeastern Championship Wrestling / NWA Continental Championship Wrestling
NWA Southeastern Continental Heavyweight Championship (1 time)
NWA Southeastern Heavyweight Championship (Northern Division) (1 time)
NWA Southeastern Television Championship (1 time)

United States Wrestling Association
USWA Unified World Heavyweight Championship (1 time)

World Wrestling Council
WWC North American Tag Team Championship (4 time) – with Wayne Farris (1) and Frankie Laine (3)
WWC Universal Heavyweight Championship (1 time)
WWC World Tag Team Championship (1 time) – with Bouncer Bruno
# 1 E-2 m
สำหรับการเปรียบเทียบอันดับของขนาด  หน้านี้เป็นเป็นรายชื่อความยาวที่อยู่ระหว่าง 1 ซม. และ 10 ซม. (10-2 ม. และ -1 ม.)

__TOC__

1 E-3 m|ความยาวน้อยกว่า 1 เซนติเมตร

 การเปลี่ยนหน่วย 
1 ซม. เท่ากับ:
 0.1 เดซิเมตร
 10 มิลลิเมตร
 0.3937 นิ้ว
 ด้านหนึ่งของสี่เหลี่ยมจัตุรัส ซึ่งมีพื้นที่ 1 cm²
 ขอบด้านหนึ่งของสี่เหลี่ยมลูกบาศก์ ซึ่งมีปริมาตร 1 cm³
 สิ่งก่อสร้างของมนุษย์ 
 1.50 ซม. — เส้นผ่านศูนย์กลางของลูกแก้วหินอ่อน
 1.90 ซม. — ขนาดของเหรียญเพนนีของสหรัฐ
 5.00 ซม. — ความยาวของไม้ขีดไฟทั่วไป
 ธรรมชาติ 
 1 ซม. — ขนาดของเมล็ดกาแฟ
 2.50 ซม. — 1 ตารางนิ้ว
 2.54 ซม. — 1 นิ้ว
 3 ซม. — ขนาดโดยทั่วไปของไข่นกกระทา
 3.10 ซม. — 1 อัตโตพาร์เซก
 4.00 ซม. — ขนาดโดยทั่วไปของไส้เดือนดิน
 5.50 ซม. — ขนาดของไข่ไก่

1 E-1 m|ความยาวมากกว่า 1 เซนติเมตร
# ช่วงชีวิต
คำว่า ช่วงชีวิต  บางครั้งใช้เป็นไวพจน์ของ "ความคาดหมายการคงชีพ" (life expectancy) ในทางประชากรศาสตร์ อย่างไรก็ดี คำว่า "ช่วงชีวิต" บางครั้งใช้หมายความถึงเฉพาะสมาชิกประชากรที่มีอายุยืนเป็นพิเศษ ขณะที่ "ความคาดหมายการคงชีพ" นิยามทางสถิติว่าเป็นจำนวนปีโดยเฉลี่ยที่เหลืออยู่ ณ อายุใด ๆ เสมอ ตัวอย่างเช่น ความคาดหมายการคงชีพตั้งแต่เกิดของประชากรเท่ากับอายุเฉลี่ยเมื่อตายของประชากรทั้งหมดที่เกิดในปีเดียวกัน (ในกรณีกลุ่มร่วมรุ่น)

 ความคาดหมายการคงชีพปัจจุบัน 
มีหลายปัจจัยมีผลต่อการมีอายุยืนของแต่ละคน  ปัจจัยที่มีนัยสำคัญในการคาดหมายคงชีพประกอบด้วย เพศ พันธุกรรม การเข้าถึงสาธารณสุข อนามัย การควบคุมอาหาร สารอาหาร การออกกำลังกาย รูปแบบการใช้ชีวิต และอัตราอาชญากรรม ด้านล่างเป็นรายการความคาดหมายการคงชีพในประเทศต่าง ๆThe US Central Intelligence Agency, 2010, CIA World Factbook, retrieved 12 Jan. 2011, https://www.cia.gov/library/publications/the-world-factbook/index.html 
 ประเทศที่พัฒนาแล้ว: 77–90 ปี (เช่น ประเทศแคนาดา 81.29 ปี ประเมินปี 2553)
 ประเทศที่กำลังพัฒนา: 32–80 ปี (เช่น ประเทศโมซัมบิก 41.37 ปี ประเมินปี 2553)

 ปัจจัยหลัก 
 พันธุกรรม 
เซลล์ไลน์ลิมโฟบลาสโตอิดที่ได้จากตัวอย่างเลือดของผู้มีอายุยืนยาวมีกิจกรรมของโปรตีน PARP (โพลี-ADP-ริโบสโพลีเมอเรส) สูงขึ้นมากเมื่อเทียบกับเซลล์ไลน์ที่ได้จากคนอายุน้อยกว่า (20 ถึง 70 ปี) เซลล์ลิมโฟไซต์ของผู้มีอายุยืนมีลักษณะที่เป็นลักษณะของเซลล์ในคนอายุน้อย เช่น ความสามารถในการเริ่มกลไกการฟื้นฟูหลังจากย่อยุดออกซิเดชั่นที่เกิดความเสียหายต่อ DNA จาก H2O2 เช่นเดียวกับการแสดงออกของยีน PARP

การศึกษาคู่แฝดแสดงให้เห็นว่า ประมาณ 20–30% ของความแตกต่างในอายุขัยของมนุษย์อาจเกี่ยวข้องกับพันธุกรรม ส่วนที่เหลือเกี่ยวข้องกับพฤติกรรมส่วนบุคคลและปัจจัยด้านสิ่งแวดล้อมที่สามารถเปลี่ยนแปลงได้ แม้ว่าจะมีการค้นพบยีนหลายร้อยตัวที่เกี่ยวข้องกับอายุยืนยาวในฐานข้อมูลของการแปรผันทางพันธุกรรมของมนุษย์ที่จัดทำขึ้นในสหรัฐ, เบลเยียม และสหราชอาณาจักร แต่ยังสามารถอธิบายเพียงส่วนน้อยของอัตราการถ่ายทอดทางพันธุกรรมเท่านั้น

 รูปแบบชีวิต 
อายุยืนยาวเป็นลักษณะที่สามารถปรับเปลี่ยนได้ง่าย และลักษณะเหล่านี้ตอบสนองต่อสภาวะแวดล้อมที่เป็นรูปธรรมและความหลากหลายในทางกายภาพ การออกกำลังกาย นิสัยการกิน สภาพความเป็นอยู่ รวมถึงการปฏิสัมพันธ์ทางเภสัชกรรมและอาหาร การศึกษาที่ดำเนินการในปี 2012 พบว่า แม้แต่การออกกำลังกายเพียงเล็กน้อยในเวลาว่างก็สามารถเพิ่มอายุขัยได้ถึง 4.5 ปี

 เส้นทางทางชีววิทยา 
เส้นทางทางชีววิทยาที่ได้รับการศึกษาอย่างดีสี่เส้นทางซึ่งทราบกันดีว่าควบคุมการแก่และการปรับระดับซึ่งแสดงให้เห็นว่ามีผลต่ออายุขัย ได้แก่ อินซูลิน/IGF-1, เป้าหมายของราพามัยซิน (mTOR), คินาสที่เปิดใช้โปรตีนคินาส (AMPK) และซิรตูอิน
# สมเด็จพระราชินีนาถอันนาแห่งโปแลนด์
สมเด็จพระราชินีนาถอันนาแห่งโปแลนด์ (; ; 18 ตุลาคม 1523 - 9 กันยายน 1596) ทรงเป็นสมเด็จพระราชินีนาถแห่งราชอาณาจักรโปแลนด์  พระองค์เป็นพระราชธิดาในพระเจ้าซิกมุนด์ที่ 1 แห่งโปแลนด์กับสมเด็จพระราชินีโบนา ฟอร์ซา พระองค์ทรงอภิเษกสมรสกับอิชต์วาน บาโตรีIn der Zeit des zweiten Interregnums trug sie den Titel „Anna Dei Gratia Infans Regni Poloniae".   พระองค์ทรงได้รับเลือกให้เป็นพระมหากษัตริย์แห่งเครือจักรภพโปแลนด์-ลิทัวเนีย และต่อมาพระองค์ก็ทรงสละราชบัลลังก์ให้พระราชสวามีPrzybrała wtedy, na wzór hiszpański, tytuł infantki (Assumed then the Spanish title of Infanta).
# 1 E+16 m²
1 E+16 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ล้านตารางกิโลเมตร

พื้นที่ขนาดน้อยกว่า 1 หมึ่นล้านตารางกิโลเมตร

thumb|ดาวเสาร์มีพื้นที่ 43,000 ล้านตารางกิโลเมตร
thumb|ดาวพฤหัสบดีมีพื้นที่ 61,000 ล้านตารางกิโลเมตร

 1,000 ล้านตารางกิโลเมตร เทียบเท่ากับ
 1 E+16 m² หรือ 1 E16 m² หรือ 1×1016 ตร.ม. ในรูป สัญกรณ์วิทยาศาสตร์
 10,000 ตารางเมกะเมตร
 ประมาณ 3860 ล้านตารางไมล์
 วงกลมที่มีรัศมีประมาณ 56,378 กิโลเมตร
 สี่เหลี่ยมจัตุรัสที่มีความยาวด้านประมาณ 100,000 กิโลเมตร
 พื้นผิวของลูกบาศก์ที่มีขอบยาวประมาณ 40,792 กิโลเมตร
 พื้นผิวของทรงกลมที่มีรัศมี 28,189.1 กิโลเมตร

 ตัวอย่าง 
 43,000 ล้าน ตร.กม. — พื้นผิวของดาวเสาร์
 61,000 ล้าน ตร.กม. — พื้นผิวของดาวพฤหัสบดี

พื้นที่ขนาดมากกว่า 1 แสนล้านตารางกิโลเมตร
# ทำเนียบมาตีญง
ทำเนียบมาตีญง หรือ ออแตลเดอมาตีญง  ตั้งอยู่เลขที่ 57 ถนนรูเดอวาแรน ในเขตที่ 7 ของปารีส เป็นที่ทำการของรัฐบาล (ทำเนียบรัฐบาล) นายกรัฐมนตรีของสาธารณรัฐฝรั่งเศสใช้ที่นี่เป็นที่ทำงานตั้งแต่ค.ศ. 1935 เป็นต้นมา สถานที่แห่งนี้เคยเป็นคฤหาสน์ส่วนบุคคล  ในสมัยคริสต์ศตวรรษที่ 18 เพื่อสร้างเป็นบ้านพักของคหบดีตระกูลมงมอร็องซี (Maison de Montmorency) ซึ่งต่อมาภายหลักถูกริบและเปลี่ยนกรรมสิทธิ์ไปหลายตระกูล จนกระทั่งถูกขายให้เป็นทรัพย์สินของรัฐเมื่อ ค.ศ. 1922 ตัวอาคารถูกห้อมล้อมด้วยสวนขนาดใหญ่โดยรอบ

นอกจากนี้คำว่า มาตีญง มักจะเรียกอย่างสั้น ๆ ในภาษาพูดหรือภาษาเขียนโดยสื่อมวลชนเพื่อต้องการสื่อถึงนายกรัฐมนตรี 
 
เจ้าบ้าน (ประจำตำแหน่ง) คนปัจจุบัน ได้แก่ ฌ็อง กัสเต็กซ์ นายกรัฐมนตรี ดำรงตำแหน่งตั้งแต่ 3 กรกฎาคม พ.ศ. 2563

ทำเนียบมาตีญงได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1923 Base Merimee - กระทรวงวัฒนธรรมแห่งสาธารณรัฐฝรั่งเศส
# 1 E+17 m²
1 E+17 m² เป็นอันดับของขนาดของสิ่งที่มีพื้นที่ระหว่าง 100,000 ถึง 1,000,000 ล้านตารางกิโลเมตร

พื้นที่ขนาดน้อยกว่า 1 แสนล้านตารางกิโลเมตร

thumb|วงโคจรของดวงจันทร์มีพื้นที่ 460,000 ล้านตารางกิโลเมตร

 100,000 ล้านตารางกิโลเมตร เทียบเท่ากับ
 1 E+17 m² หรือ 1 E17 m² หรือ 1×1017 ตร.ม. ในรูป สัญกรณ์วิทยาศาสตร์
 100,000 ตารางเมกะเมตร
 ประมาณ 38,600 ล้านตารางไมล์
 วงกลมที่มีรัศมีประมาณ 178,154.5 กิโลเมตร
 สี่เหลี่ยมจัตุรัสที่มีความยาวด้านประมาณ 316,000 กิโลเมตร
 พื้นผิวของลูกบาศก์ที่มีขอบยาวประมาณ 128,902.72 กิโลเมตร
 พื้นผิวของทรงกลมที่มีรัศมี 89,077.6 กิโลเมตร

 ตัวอย่าง 
 400,000 ล้าน ตร.กม. — พื้นผิวของดาวแคระสีน้ำตาล CT Chamaeleontis.
 460,000 ล้าน ตร.กม. — พื้นผิววงโคจรของดวงจันทร์

พื้นที่ขนาดมากกว่า 1 ล้านล้านตารางกิโลเมตร
# การดลจำเพาะ
การดลจำเพาะ  (ปกติใช้ตัวย่อ Isp) เป็นวิธีที่จะอธิบายถึงประสิทธิภาพของจรวดและเครื่องยนต์ไอพ่น มันหมายถึงแรงส่วนที่เกี่ยวกับปริมาณของเชื้อเพลิงจรวดที่ใช้ต่อหน่วยเวลา  ถ้า "จำนวน" ของเชื้อเพลิงจรวดถูกกำหนดให้อยู่ในเทอมของมวล (เช่นในหน่วย กิโลกรัม) แล้วแรงดลจำเพาะจะมีหน่วยของความเร็ว ถ้ามันถูกกำหนดในเทอมของน้ำหนัก (เช่นในหน่วย กิโลกรัมแรง (kiloponds)), แล้วแรงดลจำเพาะจะมีหน่วยของเวลา การแปลงค่าคงที่ระหว่างสองเวอร์ชันของแรงดลจำเพาะคือค่า ความเร่งโน้มถ่วงมาตรฐาน  เมื่อแรงดลจำเพาะมีค่าสูงขึ้น, อัตราการไหลของเชื้อเพลิงที่ลดลงเป็นสิ่งจำเป็นสำหรับแรงผลักดันที่กำหนด และในกรณีของจรวดที่เชื้อเพลิงจรวดปริมาณที่น้อยกว่าเป็นสิ่งจำเป็นสำหรับการกำหนดค่าให้เดลต้า-V ต่อสมการจรวดของซีออลคอฟสกี

ดูเพิ่ม

Jet engine
Impulse
Tsiolkovsky rocket equation
System-specific impulse
Specific energy
Thrust specific fuel consumption - fuel consumption per unit thrust
Specific thrust thrust per unit of air for a duct engine
Heating value
Energy density
Delta-v (physics)
Rocket propellant
Liquid rocket propellants
# พระตำหนักเกาะสีชัง
ประวัติ 
พระตำหนักเกาะสีชังเป็นพระตำหนักที่ประทับในฤดูร้อนโดยก่อสร้างในสมัยรัชกาลที่4โดยใช้เป็นสถานที่พักผ่อนอิริยาบถต่อมาในสมัยรัชกาลที่5พระองค์ก็มีพระราชดำริที่จะบูรณะพระตำหนักหลังนี้เพื่อเป็นสถานที่ในการฟื้นฟูพระวรกายของพระองค์และพระบรมวงศานุวงศ์โดยบางวโรกาสจะใช้ในการปรึกษาข้อราชการกับเสนาอำมาตย์
 หมู่พระตำหนัก 
โดยมีพระตำหนักต่างๆดังนี้
พระตำหนักเกาะสีชัง
พระตำหนักวัฒนา
พระตำหนักผ่องศรี
พระตำหนักวัฒนา
ปัจจุบันพระตำหนักเกาะสีชังเป็นส่วนหนึ่งของพระจุฑาธุชราชฐาน
 แหล่งข้อมูลอื่น 

พระตำหนักเกาะสีชัง
หมวดหมู่:สิ่งก่อสร้างในอำเภอเกาะสีชัง